Dnipro
        
         (elv)
Store norske leksikon,Geografi,Verdens geografi,Europa,Europas geografi generelt
Dnipro er en elv i Øst-Europa som munner ut i Svartehavet, og er Europas tredje lengste elv. Den er 2201 kilometer lang og har et nedbørfelt på 504 000 kvadratkilometer.
Løp Dnipro kommer fra Valdajhøydene i Smolenskområdet i Russland, renner gjennom Belarus og inn i Ukraina, gjennom Kiev, og videre sørover. Den munner ut i Svartehavet øst for Odessa.De viktigste tilløpene er fra vest elvene Bjarezina (Berezina), Prypiat (Pripjat), Teteriv og Inhulets, fra øst Sozj, Desna, Sula, Psjol, Vorskla, Oril (Oljol) og Samara.Sør for Kyiv er østbredden lav, mens vestbredden er en opptil 130 meter høy skrent. Mellom Dnipro (Dnepropetrovsk) og Zaporizjzjia (Zaporozje) var det strie stryk som tidligere hemmet skipsfarten. Elva har et rikt fiske i nedre løp. Dnipro er islagt to til tre måneder hvert år.I forbindelse med byggingen av kraftverkene Dneproges ble vannstanden hevet og sluser bygd, så Dnipro nå er seilbar i hele sin lengde. Les mer i Store norske leksikon verdens lengste elver Ukrainas geografi Belarus' geografi Svartehavet